22005A0919(01)



PROTOCOL

la Acordul euro-mediteranean privind instituirea unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, pentru a ține seama de aderarea la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace

REGATUL BELGIEI,

REPUBLICA CEHĂ,

REGATUL DANEMARCEI,

REPUBLICA FEDERALĂ GERMANIA,

REPUBLICA ESTONIA,

REPUBLICA ELENĂ,

REGATUL SPANIEI,

REPUBLICA FRANCEZĂ,

IRLANDA,

REPUBLICA ITALIANĂ,

REPUBLICA CIPRU,

REPUBLICA LETONIA,

REPUBLICA LITUANIA,

MARELE DUCAT AL LUXEMBURGULUI,

REPUBLICA UNGARĂ,

REPUBLICA MALTA,

REGATUL ȚĂRILOR DE JOS,

REPUBLICA AUSTRIA,

REPUBLICA POLONĂ,

REPUBLICA PORTUGHEZĂ,

REPUBLICA SLOVENIA,

REPUBLICA SLOVACĂ,

REPUBLICA FINLANDA,

REGATUL SUEDIEI,

REGATUL UNIT AL MARII BRITANII ȘI IRLANDEI DE NORD,

denumite în continuare „statele membre ale CE”, reprezentate de Consiliul Uniunii Europene,

și

COMUNITATEA EUROPEANĂ, denumită în continuare „Comunitatea”, reprezentată de Consiliul Uniunii Europene și de Comisia Europeană,

pe de o parte, și

REGATUL MAROC, denumit în continuare „Maroc”,

pe de altă parte,

ÎNTRUCÂT Acordul euro-mediteranean privind instituirea unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, denumit în continuare „acordul euro-mediteranean”, a fost semnat la Bruxelles la 26 februarie 1996 și a intrat în vigoare la 1 martie 2000,

ÎNTRUCÂT Tratatul privind aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană (denumit în continuare „tratatul de aderare”) a fost semnat la Atena la 16 aprilie 2003 și a intrat în vigoare la 1 mai 2004,

ÎNTRUCÂT, în conformitate cu articolul 6 alineatul (2) din actul anexat la tratatul de aderare, aderarea noilor părți contractante la acordul euro-mediteranean este aprobată prin încheierea unui protocol la acest acord,

ÎNTRUCÂT consultările prevăzute la articolul 23 alineatul (2) din acordul euro-mediteranean au avut loc cu scopul de a se garanta că acesta a ținut seama de interesele reciproce ale Comunității și ale Marocului,

CONVIN DUPĂ CUM URMEAZĂ:

Articolul 1

Republica Cehă, Republica Estonia, Republica Cipru, Republica Letonia, Republica Lituania, Republica Ungară, Republica Malta, Republica Polonă, Republica Slovenia și Republica Slovacă devin părți contractante la Acordul euro-mediteranean privind instituirea unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, iau act și respectiv adoptă, în același mod ca celelalte state membre ale Comunității, textele acordului, precum și declarațiile comune, declarațiile și schimburile de scrisori.

Articolul 2

Pentru a ține seama de evoluțiile instituționale recente din cadrul Uniunii Europene, părțile convin ca, în urma expirării Tratatului de instituire a Comunității Europene a Cărbunelui și Oțelului, dispozițiile din acord care fac referire la Comunitatea Europeană a Cărbunelui și Oțelului să se interpreteze ca trimiteri la Comunitatea Europeană, care a preluat toate drepturile și obligațiile contractate de Comunitatea Europeană a Cărbunelui și Oțelului.

MODIFICĂRI LA TEXTUL ACORDULUI EURO-MEDITERANEAN, INCLUSIV LA ANEXE ȘI PROTOCOALE

Articolul 3

Produse agricole

Protocoalele nr. 1 și nr. 3 la acordul euro-mediteranean se înlocuiesc cu protocolul nr. 1, și anexele sale, și cu protocolul nr. 3, și anexa sa, care apar în anexele I și II la prezentul protocol.

Articolul 4

Norme de origine

Protocolul 4 se modifică după cum urmează:

Articolul 5

Președinția Comitetului de asociere

Articolul 82 alineatul (3) primul paragraf se înlocuiește cu următorul text:

DISPOZIȚII TRANZITORII

Articolul 6

Dovezi de origine și cooperare administrativă

(1) Dovezile de origine emise în mod corespunzător de către Maroc sau de un nou stat membru în cadrul acordurilor preferențiale sau al acordurilor autonome aplicate între acestea sunt acceptate în țările respective, cu condiția ca:

În cazul în care mărfurile au fost declarate pentru a fi importate în Maroc sau într-un nou stat membru, înainte de data aderării, în cadrul acordurilor preferențiale sau al acordurilor autonome aplicate între Maroc și acest nou stat membru la data respectivă, dovada de origine care a fost emisă retroactiv în cadrul acestor acorduri poate fi, de asemenea, acceptată, cu condiția ca aceasta să fie prezentată autorităților vamale în termen de patru luni de la data aderării.

(2) Marocul și noile state membre au dreptul de a menține autorizațiile care conferă statutul de „exportator desemnat” în cadrul acordurilor preferențiale sau al acordurilor autonome aplicate între acestea, cu condiția ca:

Cel târziu la un an după data aderării, autorizațiile se înlocuiesc cu noi autorizații emise în conformitate cu condițiile din acord.

(3) Solicitările de verificare a posteriori a dovezilor de origine emise în temeiul acordurilor preferențiale sau al acordurilor autonome menționate anterior la alineatele (1) și (2) sunt acceptate de către autoritățile vamale competente din Maroc sau din noile state membre pe o perioadă de trei ani de la data emiterii dovezii de origine respective și pot fi prezentate de către aceste autorități pe o perioadă de trei ani de la data acceptării dovezii de origine furnizate acestor autorități pentru a susține o declarație de import.

Articolul 7

Mărfuri în tranzit

(1) Dispozițiile acordului se pot aplica mărfurilor exportate din Maroc către unul din noile state membre sau din unul dintre acestea către Maroc, care se conformează dispozițiilor protocolului 4 și care, la data aderării, se află în tranzit sau depozitate temporar, în antrepozit vamal sau într-o zonă liberă în Maroc sau în acest nou stat membru.

(2) Tratamentul preferențial poate fi acordat în aceste cazuri, cu condiția ca o dovadă de origine emisă retroactiv de către autoritățile vamale din țara exportatoare să fie prezentată autorităților vamale din țara importatoare, în termen de patru luni de la data aderării.

DISPOZIȚII GENERALE ȘI FINALE

Articolul 8

Prin prezentul protocol se convine că nu poate fi prezentată nici o revendicare, cerere sau recurs și că nu poate fi modificată sau retrasă nici o concesie în temeiul articolului XXIV alineatul (6) și al articolului XXVIII din GATT în legătură cu extinderea Comunității.

Articolul 9

Pentru anul 2004, volumul noilor contingente tarifare și al cantităților de referință și creșterile volumelor contingentelor tarifare existente se calculează în mod proporțional cu volumele de bază, ținând seama de perioada de timp trecută înainte de intrarea în vigoare a prezentului protocol.

Articolul 10

Prezentul protocol face parte integrantă din acordul euro-mediteranean. Anexele la prezentul protocol fac parte integrantă din acesta.

Articolul 11

(1) Prezentul protocol se aprobă de Comunitate, de Consiliul Uniunii Europene în numele statelor membre, și de Regatul Maroc, în conformitate cu propriile proceduri.

(2) Instrumentele de aprobare se depun la Secretariatul General al Consiliului Uniunii Europene.

Articolul 12

(1) Prezentul protocol intră în vigoare în prima zi a lunii următoare datei depunerii ultimului instrument de aprobare.

(2) Dispozițiile prezentului protocol se aplică cu efect de la 1 mai 2004.

Articolul 13

Prezentul protocol este redactat în dublu exemplar în fiecare din limbile oficiale ale părților contractante, fiecare din aceste texte fiind autentic.

Articolul 14

Textul acordului euro-mediteranean, inclusiv anexele și protocoalele care fac parte integrantă din acesta, precum și textul Actului Final și declarațiile anexate la acesta sunt elaborate în limbile cehă, estoniană, letonă, lituaniană, maghiară, malteză, poloneză, slovacă și slovenă și sunt autentice la fel ca textele originale.

Hecho en Luxemburgo, el treinta y uno de mayo del dos mil cinco.

V Lucemburku dne třicátého prvního května dva tisíce pět.

Udfærdiget i Luxembourg den enogtredivte maj to tusind og fem.

Geschehen zu Luxemburg am einunddreißigsten Mai zweitausendfünf.

Kahe tuhande viienda aasta maikuu kolmekümne esimesel päeval Luxembourgis.

Έγινε στο Λουξεμβούργο, στις τριάντα μία Μαΐου δύο χιλιάδες πέντε.

Done at Luxembourg on the thirty-first day of May in the year two thousand and five.

Fait à Luxembourg, le trente-et-un mai deux mille cinq.

Fatto a Lussembourgo, addi' trentuno maggio duemilacinque.

Luksemburgā, divtūkstoš piektā gada trīsdesmit pirmajā maijā.

Priimta du tūkstančiai penktų metų gegužės trisdešimt pirmą dieną Liuksemburge.

Kelt Luxembourgban, a kettőezer ötödik év május harmincegyedik napján.

Magħmul fil-Lussemburgu, fil-wieħed u tletin jum ta' Mejju tas-sena elfejn u ħamsa.

Gedaan te Luxemburg, de eenendertigste mei tweeduizend vijf.

Sporządzono w Luksemburgu dnia trzydziestego pierwszego maja roku dwutysięcznego piątego.

Feito en Luxemburgo, em trinta e um de Maio de dois mil e cinco.

V Luxembourgu, enaintridesetega maja leta dva tisoč pet.

V Luxemburgu, dňa tridsiateho prvého mája dvetisícpät'.

Tehty Luxemburgissa kolmantenakymmenentenäensimmäosenä päivänä toukokuuta vuonna kaksituhattaviisi.

Som skedde i Luxemburg den trettioförsta maj tjugohundrafem.

Por los Estados miembros Za členské státy For medlemsstaterne Für die Mitgliedstaaten Liikmesriikide nimel Για τα κράτη μέλη For the Member States Pour les États membres Per gli Stati membri Dalībvalstu vārdā Valstybių narių vardu A tagállamok részéről Għall-Istati Membri Voor de lidstaten W imieniu Państw Członkowskich Pelos Estados-Membros Za členské štáty Za države članice Jäsenvaltioiden puolesta På medlemsstaternas vägnar

Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vārdā az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta På Europeiska gemenskapens vägnar